b'\n_START_ARTICLE_\nMutant Turtles: Ch\xc5\x8djin densetsu-hen\n_START_SECTION_\nJuoni\n_START_PARAGRAPH_\nTurtlesit vapauttavat valon hengen nimelt\xc3\xa4\xc3\xa4n Crys-Mu kiven sis\xc3\xa4lt\xc3\xa4 Mutan Kuningaskunnan kadonneesta temppelist\xc3\xa4. Palkinnoksi Crys-Mu antaa heille kyvyn "supermutatoitua", joka tekee heist\xc3\xa4 superkilpikonnia, mutta vaikutus kest\xc3\xa4\xc3\xa4 vain kolme minuuttia. Kaikkien "Superkilpikonnien" yhdistyess\xc3\xa4 he muodostavat "Mahtavan kilpikonnajumalan". Samaan aikaan Silppuri ja Krang onnistuvat vapauttamaan pimeyden hengen nimelt\xc3\xa4\xc3\xa4n Dark-Mu, jolta Silppuri ja h\xc3\xa4nen mutanttinsa saavat supervoimat. Turtlesien ja Silppurin joukkojen v\xc3\xa4lille muodostuu kamppailu, jossa kumpikin porukka l\xc3\xa4htee Japaniin etsim\xc3\xa4\xc3\xa4n "seitsem\xc3\xa4n elementin laattaa", joka antaisi heille k\xc3\xa4sitt\xc3\xa4m\xc3\xa4tt\xc3\xb6m\xc3\xa4t voimat.'